text: সচিব বাংলাদেশের সরকারি প্রশাসনের একজন গুরুত্বপূর্ণ কর্মকর্তা। জনপ্রশাসনের সর্বোচ্চ পদ হলো মন্ত্রিপরিষদ সচিব। বর্তমানে জনপ্রশাসন মন্ত্রণালয়ের সচিব হলেন শেখ ইউসুফ হারুন তাঁরা বিসিএস ক্যাডার থেকে আসেন। সচিবদের ৭৫ ভাগ নিয়োগ হয় প্রশাসন ক্যাডার থেকে এবং বাকি ২৫ ভাগ নিয়োগ হয় সিভিল সার্ভিসের অন্যান্য ক্যাডার থেকে৷ তবে পররাষ্ট্র মন্ত্রণালয়ের সচিব একজন বিসিএস (পররাষ্ট্র) ক্যাডার হয়ে থাকেন। একজন সচিব সাধারণত কোন মন্ত্রণালয়ের প্রশাসনিক প্রধান হিসেবে দায়িত্ব পালন করেন। তিনি মন্ত্রণালয়ের প্রধান জবাবদিহিতা কর্মকর্তা। বর্তমানে মন্ত্রিপরিষদ সচিব হলেন খন্দকার আনোয়ারুল ইসলাম মন্ত্রিপরিষদ সচিব হলেন সচিবদের মধ্যে জ্যেষ্ঠ। একজন সচিব/সিনিয়র সচিব মন্ত্রণালয়ের প্রশাসনিক প্রধানের দায়িত্ব পালন করেন। মন্ত্রণালয়ের যাবতীয় কাজের ভার সচিবের উপর থাকে। মন্ত্রীর কাজ প্রকল্প প্রণয়ন ও নীতি নির্ধারণ। সচিব মন্ত্রীকে সর্বতোভাবে সবক্ষেত্রেই সাহায্য করে। মন্ত্রীর পর সচিব-ই হচ্ছেন মন্ত্রণালয়ের অধিভুক্ত দপ্তরসমূহের অন্যতম নিয়ন্ত্রক। বাংলাদেশের সচিবালয়ের প্রশাসনিক কাঠামোর সর্বনিম্নে আছেন সহকারী সচিব এবং সবার উপরে মন্ত্রী। এটি মূলত স্তরভিত্তিক নীতির উপর ব্রিটিশ কাঠামোর অনুকরণে গড়ে উঠেছে। ছকে তা দেওয়া হলো: মন্ত্রী >> সিনিয়র সচিব>> সচিব>> অতিরিক্ত সচিব >> যুগ্ম সচিব >> উপসচিব >> সিনিয়র সহকারী সচিব >> সহকারী সচিব।
  
  তথ্যসূত্র
  
  বিষয়শ্রেণী:অসম্পূর্ণ
  বিষয়শ্রেণী:বাংলাদেশের সচিব
title: সচিব